इसे बेहद ताकतवर लोगों का 'सेल्फ़ी' कहा जा रहा है.तस्वीर में अमरीकी राष्ट्रपति बराक ओबामा की पत्नी मिशेल ओबामा भी देखी जा सकती हैं, हालांकि मिशेल इस सेल्फ़ी में शामिल नहीं हुई.ये फ़ोटो उन 'सेल्फ़ी' में शामिल हो गया है जिन्हें कुछ टिप्पणीकार गंभीर मौकों पर फ़ोटो लेने के "



दिलचस्प सामाजिक चलन" के रूप में देख रहे हैं.ओबामा, कैमरन और थॉर्निंग-श्मिट के इस सेल्फ़ी के बाद ट्विटर पर कई लोगों ने टिप्पणी की है.'सेल्फी' को ऑक्सफोर्ड वर्ड ऑफ द ईयर 2013 चुना गया है.ऑक्सफोर्ड संपादक के अनुसार खुद अपनी तस्वीरें खींचकर सोशल मीडिया पर अपलोड और साझा करने का चलन 'सेल्फी' नाम से जाना जाने लगा है.यह शब्द आम बोलचाल की भाषा में तब शामिल हुआ जब 2013 में सोशल मीडिया पर 'सेल्फ-पोर्ट्रेट' फोटोग्राफ के लिए इसका इस्तेमाल किया जाने लगा.इस साल यह शब्द तब काफी चर्चा में आया जब युवाओं के साथ की पोप की एक तस्वीर सोशल साइट्स पर खूब चर्चित हुई. यह तस्वीर खूब शेयर की गई और इस पर कई टिप्पणियां आईं.(बीबीसी हिंदी का एंड्रॉयड मोबाइल ऐप डाउनलोड करने के लिए 



यहां क्लिक करें. आप ख़बरें पढ़ने और अपनी राय देने के लिए हमारे 



फ़ेसबुक पन्ने पर भी आ सकते हैं और 



ट्विटर पर फ़ॉलो भी कर सकते हैं.)